अब 90 सेकेंड की रील बना सकेंगे यूजर्स, ग्रूव्स फीचर भी लॉन्च किया
Social Media Platform Facebook Launches Creative Expression Features. सोशल मीडिया प्लेटफॉर्म फेसबुक के यूजर्स के लिए नए 'क्रिएटिव एक्सप्रेशन' फीचर्स लॉन्च किए गए हैं। अब फेसबुक यूजर्स 90 सेकेंड की रील बना सकेंगे
सोशल मीडिया प्लेटफॉर्म फेसबुक के यूजर्स के लिए नए 'क्रिएटिव एक्सप्रेशन' फीचर्स लॉन्च किए गए हैं। अब फेसबुक यूजर्स 90 सेकेंड की रील बना सकेंगे, पहले सिर्फ 60 सेकेंड तक की लिमिट थी। साथ ही यूजर्स इंस्टाग्राम की तरह अपनी 'मेमोरीज' की आसानी से 'रेडी-मेड' रील बना सकते हैं। फेसबुक की पेरेंट कंपनी मेटा ने फेसबुक पर मेटा फॉर क्रिएटर्स अकाउंट से ये अनाउंसमेंट किया।
एजेंसी के मुताबिक, मेटा ने फेसबुक में एक नया ग्रूव्स फीचर भी लॉन्च किया है। यह फीचर यूजर्स के वीडियो में मोशन को गाने की बीट पर ऑटोमैटिक सिंक कर देता है। नए टेम्पलेट्स टूल से यूजर्स आसानी से ट्रेंडिंग टेम्प्लेट के साथ रील बना सकते हैं। मेटा ने फेसबुक के लिए रील बनाने वाला फीचर पिछले साल रोल आउट किया था।
विज्ञापन देने के लिए मशीन लर्निंग मॉडल पर काम कर रही कंपनी
पिछले महीने मेटा ने घोषणा की थी कि वह यूजर्स को विज्ञापन देने के लिए मशीन लर्निंग मॉडल का इस्तेमाल करने जा रही है। इस मॉडल के तरीके के बारे में और ज्यादा ट्रांसपेरेंसी प्रोवाइड करने के लिए कंपनी फेसबुक के ‘Why am I seeing this ad?’ को अपडेट कर रही है। इसका इस्तेमाल यूजर्स की तरफ से देखे जाने वाले विज्ञापनों को आकार देने और विज्ञापनों को डिस्ट्रीब्यूट करने के लिए किया जाएगा।
ये खबरें भी पढ़ें -
ब्लू टिक के लिए अब Facebook भी पैसा लेगा:जुकरबर्ग इसी हफ्ते लॉन्च करेंगे सर्विस, शुरुआत ऑस्ट्रेलिया और न्यूजीलैंड से 
ट्विटर के बाद अब फेसबुक और इंस्टाग्राम भी ब्लू टिक वेरिफिकेशन के लिए पैसा वसूलेगा। मेटा के फाउंडर मार्क जुकरबर्ग ने रविवार देर रात सब्सक्रिप्शन सर्विस लॉन्च करने की जानकारी दी। अभी इसे ट्रायल बेसिस पर ऑस्ट्रेलिया और न्यूजीलैंड के यूजर्स के लिए रोलआउट किया जा रहा है। टेस्ट के बाद अमेरिका में इसे लॉन्च किया जाएगा। पूरी खबर यहां पढ़ें...
छंटनी के बीच जुकरबर्ग का सिक्योरिटी अलाउंस बढ़ाया गया:33 करोड़ रुपए से बढ़ाकर 115 करोड़ रुपए किया, कंपनी ने कहा- ये 'उचित और जरूरी'
मेटा ने अपने CEO और को-फाउंडर मार्क जुकरबर्ग का सिक्योरिटी अलाउंस को 'उचित और जरूरी' बताते हुए 40 लाख डॉलर (करीब 33 करोड़ रुपए) से बढ़ाकर 1.4 करोड़ डॉलर (करीब 115 करोड़ रुपए) कर दिया है। जुकरबर्ग वर्तमान में 63 अरब डॉलर से अधिक की नेटवर्थ के साथ फोर्ब्स की लिस्ट में 16वें स्थान पर हैं। पूरी खबर यहां पढ़ें...
10 लाख फेसबुक यूजर्स का डाटा चोरी:मेटा ने बताया- 400 ऐप्स ने यूजर्स के लॉगिन क्रेडेंशियल्स का मिसयूज किया
मेटा ने अपने फेसबुक यूजर्स को डाटा चोरी की वॉर्निंग दी। मेटा ने बताया कि एंड्रॉयड और iOS की कई ऐप्स ने उनके लॉगिन क्रेडेंशियल्स चोरी कर उनका मिसयूज किया। करीब 10 लाख फेसबुक यूजर्स के लॉगिन क्रेडेंशियल्स चोरी होने का मामला सामने आया। पूरी खबर यहां पढ़ें...